Diari Oficial de la Generalitat Valenciana


Sumari del DOGV 5929, del 09-01-2009 (2008/14791)

Informació pública de la proposta de Programa d'Actuació Integrada de la Unitat d'Execució Pou de la Innovadora del PGOU de Canals.
-----------------------------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14453


Data del document
:   16-12-2008

Organisme emissor
:   Promociones y Construcciones Carreres Ballester, SL

Tipus de document
:   Informació Pública

Descriptors 

:   * Canals
    * pla d'urbanisme
    * empresa privada

Informació pública de la proposta de Programa d'Actuació Integrada de la Unitat d'Execució Pou de la Innovadora del PGOU de Canals. [2008/14179]  
El Ple de l'Ajuntament, en la sessió celebrada el 19 de novembre de 2007, va acordar iniciar el procediment per al desenvolupament i execució, per gestió indirecta, del Programa d'Actuació Integrada dels terrenys inclosos en la Unitat d'Execució Pou de la Innovadora del PGOU de Canals; va aprovar les bases particulars que haurien de regir la programació del sector i el procediment de selecció de l'urbanitzador, i va ordenar la publicació del corresponent anunci del concurs per a la selecció de l'urbanitzador, havent-se publicat el seu text íntegre en el DOCV núm. 5675, de 8 de gener de 2008.   
Constituïx l'àmbit de desenvolupament del programa d'actuació integrada el sòl delimitat per:   
- Final dels carrers del Mestre Serrano i de la Innovadora.  
- Línia del terme amb l'Alcúdia de Crespins.   
- Carrers de les Germanies i dels Horts.   
- Avinguda de l'Estació.   
La superfície de l'àmbit és de 13.818 m².  
Amb la intenció de participar en el citat concurs per a l'adjudicació de la condició d'agent urbanitzador, la mercantil Promociones y Construcciones Carreres Ballester, SL, amb domicili a aquests efectes a Canals, carrer de la Innovadora, núm. 3, i CIF núm. B-97253850, va presentar una proposta de programa d'actuació integrada, que inclou un pla de reforma interior, un projecte d'urbanització, un estudi d'integració paisatgística i la còpia de la sol·licitud de cèdula territorial d'urbanització, a l'empara del previst en els articles 134.1 de la Llei Urbanística Valenciana i 226.2 del Reglament d'Ordenació i Gestió Territorial i Urbanística.   
En compliment dels articles 134.2 de la Llei Urbanística Valenciana i 293.1 del Reglament d'Ordenació i Gestió Territorial i Urbanística, es va sotmetre la proposta de programa, el pla de reforma interior, el projecte d'urbanització, l'estudi d'integració paisatgística i la còpia de la sol·licitud de la cèdula territorial d'urbanització a informació pública per termini d'un mes.   
Posteriorment, l'Ajuntament de Canals ha requerit a aquesta mercantil amb la finalitat que resolga l'omissió del requisit exigit per l'article 562, paràgraf f, del Reglament d'Ordenació i Gestió Territorial i Urbanística, que exigeix la menció expressa del «termini per a l'aprovació definitiva del document objecte del tràmit d'informació pública i els efectes del silenci administratiu en cas d'absència de resolució expressa».   
Amb la finalitat de complir el requeriment, es publica el present edicte, destinat a posar en coneixement dels interessats que les bases generals municipals de l'Ajuntament de Canals, en l'article 19, estableixen, amb caràcter general, que el Ple de l'Ajuntament disposarà d'un termini de sis mesos, a comptar des de l'obertura de les proposicions juridicoeconòmiques, per a adjudicar el programa d'actuació integrada, establint l'article 319.2 del ROGTU, en absència de resolució expressa per l'Ajuntament, la declaració de desert del concurs.   
Una vegada resolta la deficiència, se sotmet la documentació del programa d'actuació integrada, que inclou un pla de reforma interior, un projecte d'urbanització, un estudi d'integració paisatgística i la còpia de la sol·licitud de cèdula territorial d'urbanització, a un nou període d'informació pública per termini d'un mes, comptat a partir de l'endemà de la publicació del present anunci.   
La documentació es troba dipositada en la notaria de Rafael Estevan Gordo, situada a Canals, en l'avinguda de Jaume I, núm. 12, oficina 1a, i en les oficines de l'Ajuntament de Canals.   
Durant el període d'informació pública, qualsevol persona podrà comparèixer en la citada notaria, en horari de 09.30 a 14.00 hores, de dilluns a divendres, per a obtenir còpia, a costa seua, de l'acta de protocol·lització, consultar els documents que la integren i/o formular les al·legacions que s'estimen convenients.   
Així mateix, la citada documentació podrà ser consultada, durant el mateix període, en l'Ajuntament, en horari d'oficines, on també podran presentar-se al·legacions.   
Canals, 16 de desembre de 2008.- El gerent: Manuel Carreres Sanchis.